
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟ. 96 

Πειθαρχικό Δίκαιο του Αστυνομικού Προσιοπικού και των 
Κοινοτικών Φυλάκων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

α) Τις διατάξεις των άρθρων 52 παράγρ. 3 και 53 πα- 
ράγρ. 1 του Ν. 1481/84 (ΦΕΚ 152 Α) «Οργανισμός Υπουρ¬ 
γείου Δημόσιας Τάξης». 

β) Τις διατάξεις των άρθρων 23 παράγ. 1 εδάφ. β, 24 
παράγ, 1 και 2 εδάφ. δ, 26 παράγ. 1 και 27 παράγ. 1 εδάφ. 
1 του Ν. 1558/85 (Φ.ΕΚ 137 Α') «Κυβέρηνηση και Κυβε¬ 
ρνητικά όργανα». 

γ) Τις υπ’ αριθ. Υ 43/26.7.1985. (ΦΕΚ 475 Β') «Σύ¬ 
σταση θέσης Αναπληρωτή Υπουργού στο Υπουργείο Εσω¬ 
τερικών και Δημόσιας Τάξης» και «Υ 52/2.8.85 (ΦΕΚ 481 
Β') «Ανάθεση αρμοδιοτήτων στον Αναπληρωτή Υπουργό 
.Εσωτερικών και Δημόσιας Τάξης » αποφάσεις του Πρωθυ¬ 
πουργού και 

δ) Την υπ’ αριθ. 43/1986 γνωμοδότηση του Συμβουλίου 
της Επικράτειας, ύστερα από πρόταση του Αναπληρωτή 
Υπουργού Εσωτερικών και Δημόσιας Τάξης, αποφασίζου¬ 
με : _ . ■ ··. 

Άρθρο 1. ' 

Γενικά ·περί πειθαρχίας 

1. Με τον όρο πειθαρχία νοείται·: 

α) Η ενσυνείδητη, πρόθυμη και χωρίς αντιλογία υπακοή 
των κατωτέρων στους ανωτέρους, ως και η άμεση εκτέ¬ 
λεση των διαταγών τους, οι οποίες αφορούν στην εφαρμογή 
των νόμων, των Κανονισμών και το»; διαταγών -της Υπη- 

ρΞ(710ίζ. 

β) Ο σεβασμός των κατωτέρων προς τους ανωτέρους 
εντός και εκτός υπηρεσίας. 

γ) II αξιοπρεπής και κόσμια συμπεριοφορά των ανώτε¬ 
ρων προς τους κατωτέρους. 

γ) Η αξιοπρεπής και κόσμια-συνπεριφορά των ανωτέ- 
ρων προς τους κατιοτέρους. 

δ) Η πολιτισμένη και άψογη συμπεριφορά των αστυνο¬ 
μικών προς τους πολίτες, καθώς και ο σεβασμός και η 
προστασία τοον δικαιοομάτων τούτων, που προβλέπονται από 
το Σύνταγμα και τους νόμους. 

2. Η.πειθαρχία αποτελεί το συνεκτικό δεσμό του Σώμα¬ 
τος της Ελληνικής Αστυνομίας και αναγκαία προϋπόθεση 
για τη διατήρηση της συνοχής αυτού και την εξασφάλιση 
της αρμονικής συνεργασίας του προσωπικού της προς εκ¬ 
πλήρωση της υψηλής αποστολής του. 


3. Οι. διαταγές πρέπει .να είναι νόμιμες, σαφείς, οριστι¬ 
κές και να διατυπώνονται με ευπρέπεια και σοβαρότητα. 

Οι αναφορές πρέπει να είναι βραχείες, σαφείς, ακριβείς 
και να διατυπώνονται με σεβασμό. , 

4. Ο ανώτερος είναι υπεύθυνος για τις συνέπειες της δια¬ 
ταγής του, ο δε κατώΐ&ρβς' έχει υποχρέωση να εκτελεί με 
ακρίβεια τη διαταγή που πήρε και είναι υπεύθυνος για την 
εκτέλεση αυτής και για τις συνέπειες της μη εκτέλεσής της. 
Ο κατώτερος δεν δικαιούται να τύχει ακρόασης και να 
υποβάλει τα παράπονά του αν προηγουμένως δεν υπακούσει. 

5. Μ ετα.ςύ ομοιοβάθμων η· αρχαιότητα στις υπηρεσιακές 
τους σχέσεις, εφόσον υφίσταται διοικητική υπαγωγή, έ¬ 
χει την ίδια ισχύ, που έχει η διαφορά βαθμού.Η ίδια σχέοη 
υπάρχει μεταξύ ομοιοβάθμων και όταν ενεργούν από κοινού 
προς εκτέλεση υπηρεσίας. 

6. Κάθε αστυνομικός είναι προσωπικά υπεύθυνος για 
τις πράξεις ή παραλείψεις του. Η μετατόπιση ευθύνης στον 
ανώτερο, για παραλείψεις υφισταμένων, είναι επιβλαβής 
και υπονομεύει την πειθαρχία. 

Άρθρο 2. 

Έννοια πειθαρχικού παραπτώματος. 

1. Πειθαρχικό παράπτωμα αποτελεί κάθε υπαίτια και 
καταλογιστή παράβαση του υπηρεσιακού καθήκοντος, με 
πράξη ή παράλειψη. 

2. Το υπηρεσιακό καθήκον προσδιορίζεται από τις 
υποχρεώσεις που επιβάλ/.ονται στον αστυνομικό από τις 
ισχύουσες διατάξεις νόμων, τους Κανονισμούς του Σώματος 
και τις διαταγές της Υπηρεσίας, καθώς και από την καθό¬ 
λου εντός και εκτός της Υπηρεσίας διαγωγή, που πρέπει 
να τηρεί ο αστυνομικός. 

Άρθρο 3. 

ΙΙειθαριχικά Παραπτώματα. 

Πειθαρχικά παραπτώματα, ανεξάρτητα από το αξιό¬ 
ποινο ή όχι αυτών, είναι τα κατωτέρω ενδεικτικά μνημο¬ 
νευόμενα : 

1. Έλλειψη πίστης, σεβασμού και αφοσίωσης στο Σύ¬ 
νταγμα, τους νόμους και το δημοκρατικό πολίτευμα. 

2. Κάθε ενέργεια, που στρέφεται άμεσα ή έμμεσα στην 
υπονόμευση της έννομης τάξης. 

3. Η πρόκληση βασάνων, οποιασδήποτε .σωματικής κά¬ 
κωσης ή βλάβης της υγείας, η άσκηση ψυχολογικής βίας 
και κάθε ανάρμοστη ενέργεια ή. συμπεριφορά , που σύνι- 
στούν προσβολτή της .ανθρώπινης αξιοπρέπειας, κατά την 
εκτέλεση της υπηρεσίας ή εκτόςς αυτής. 

4. Οι οποιασδήποτε μορφής εκδηλώσεις υπέρ πολιτικών 
κομμάτων. 

5. Η απεργία. 

(3. Η παράβαση της υπηρεσιακής εχεμύθειας. 

7. Η άσκηση άλλου επαγγέλματος και η κατ’ επάγ¬ 
γελμα άσκηση εμπορίας ή τέχνης. 

8. Η έλλειψη αμεροληψίας και αντικειμενικότητας στις 
υπηρεσιακές ενέργειες. 

9. Η αναξιοπρεπής διαγωγή εντός και εκτός της Υπηρε¬ 
σίας. 

10. Η αναξιοπρεπής εμφάνιση και παράσταση και το 
αντικανονικό της στολής. 

11. II υπερβολική οικειότητα με πολίτες των οποίων 
τις υποθέσεις ο αστυνομικός διαχειρίζεται ή πρόκειται να 
διαχειριστεί. 

12. Η χρησιμοποίηση τρίτων προσώπων για ευνοϊκή υ¬ 
πηρεσιακή μεταχείριση. 

13. II χρησιμοποίηση της αστυνομικής ιδιότητας για 
εξυπηρέτηση των συμφερόντων του ίδιου ή προσκειμένων 
σε αυτόν προσώπων. 

14. Η μη ακριβής συμμόρφωση προς τις υποχρεώσεις 
συντήρησης, χρήσης ή διαχείρησης των υλικών και εγκατα¬ 
στάσεων της Υπηρεσίας. 

15. Η απείθεια σε διαταγή που δόθηκε, η παράλειψη, 
άρνηση, η παραμέληση ή παρέλκυση εκτέλεσης υπηρεσίας . 
που διατάχθηκε νόμιμα από ανώτερο. 

16. II ανάληψη υπηρεσίας με βραδύτητα, ή χωρίς έγκριση 
προσωρινή απομάκρυνση από διαταγμένη υπηρεσία, η πρόωρη 
αποχώρηση από αυτή και γενικά η αδικαιολόγητη αποχή 
από την εκτέλεση των καθηκόντων . 

17. II οκνηρία, η αμέλεια, η ατελής ή μη έγκαιρη ή τυ¬ 
πική ■ και αδιάφορη εκτέλεση της υπηρεσίας καθώς και η 
υπαίτια χαμηλή υπηρεσιακή απόδοση. 

18. Η κατά σύστημα χαρτοπαιξία σε δημόσια κέντρα 
ή χώρους ., η μέθη και η ροπή στη χρήση οινοπνευματωδών 
ποτών. 

19. Η διάπραξη εγκλημάτων κλοπής, υπαιξαίρεσης, απά¬ 
της,· ■ εκβίασης, πλαστογραφίας, δωροδοκίας, καταπίεσης, 
απιστίας περί την υπηρεσία, παράβασης καθήκοντος, εγκλη¬ 
μάτων κατά της γενετήσιας ελευθερίας και εγκλημάτων οι¬ 
κονομικής εκμετάλλευσης της γεννετησίας ζωής, ψευδομα¬ 
ρτυρίας, ψευδούς ανώμοτης κατάθεσης, συκοφαντικής δυσφή- 
μισης, παραβάσεων της νομοθεσίας περί ναρκεοτικών και' 
γενικά η διάπραξη κάθε εγκλήματος, που από τα αίτια, 
το είδος, τον τρόπο εκτέλεσης και τις λοιπές περιστάσεις 
μαρτυρεί διαφοθορά χαρακτήρα ή μειώνει την αξιοπρέπεια 
του αστυνομικού ή το κύρος της υπηρεσίας. 

20. Η δημόσια, προφορικά ή έγγραφα, άσκηση κριτικής 
των πράξεων της προϊσταμένης Υπηρεσίας ή οποιουδήποτε 
αστυνομικού με εκφράσεις ή λόγους που αποδεικνύουν έλ- 

/λειψη σεβασμού ή με σκόπιμη χρήση αβάσιμων επιχειρημά¬ 
των. 

21. Η χαλαρότητα, η αδράνεια καιη αδιαφορία στη διοί¬ 
κηση και η ανεπαρκής επίβλεψη των υφισταμένων. 

22. Η μη ευσυνείδητη αξιολόγηση τιον υφισταμένων. 

23. Η σύναψη στενών σχέσεων, κοινωνικών ή πυρηρε- 
σιακών με κατώτερους όταν αυτέό αποβαίνει σε βάρος της 
υπηρεσίας. 

24. Η σύναψη χρεών με κατώτερους ή πολίτες, καθώς 
και η ροπή στη σύναψή χρεών. 

25. Η μη απονομή του οφειλόμενου χαιρετισμού και η 
μη τήρηση των τύπων εκδήλιοσης σεβασμού προς τους ανώ¬ 
τερους και τα εθνικά σύμβολα. 

26. Η από πρόθεση απόκρυψη παραπτωμάτων κατωτέ¬ 
ρων ή ανακριβής περιγραφή αυτούν και η γενικά πλημμελής 
διαχείριση της πειθαρχικής δικαιοδοσίας. 

27. II παράλειψη αναφορά πληροφορίας που αφορά στη 
διάπραξη εγκλήματος ή το δράστη αυτού. 

28. Η αποσιώπηση παραπόνων των κατωτέρω και η 
απρεπής συμπεριφορά προς αυτούς. 

29. Η αδικαιολόγητη και με πείσμα εμμονή στην υπο¬ 
βολή αίτησης για θέμα για το οποίο έχει ήδη αποφανθεί. 
αρνητικά η Υπηρεσία. - 


30. Η ανάρμοστη συμπεριφορά προς τους πολίτες, τους 
συναδέλφους και τους υπαλλήλους άλλων Υπηρεσιών. 

31. Η υπέρβαση της ιεραρχίας. 

32. Κάθε πράξη ή παράλειψη που είναι αντίθετη προς 
την εντιμότητα, την ευθύτητα, την ειλικρίνεια και τα χρη¬ 
στά ήθη ή μαρτυρεί έλλειψη υπηρεσιακής αγωγής και ευ¬ 
θύνης ή αντιβαίνει στην Αστυνομική δεοντολογία. 

33. Η παρά τις διατάξεις των κανονισμών και των διατα¬ 
γών της Υπηρεσίας δημοσιογραφία ή δημοσίευση άρθρων 
δια του τύπου ή κατ’ άλλο τρόπο. 

34. Ο χρηματισμός με τη μορφή δώρου και η αποδοχή 
οποιασδήποτε υλικής παροχής, που δεν συνιστά δωροληψία, 
αλλά όμως προέρχεται από πρόσωπα που ανήκουν στον 
κύκλο της υπηρεσιακής δράσης του αστυνομικού. 

35. Η σύναψη σχέσειυν ή η αδικαιολόγητη συναναστρο¬ 
φή με πρόσωπα κακής φήμης, καθώς και η αδικαιολόγητη 
παραμονή σε χώρους, η οποία προκαλεί ’ δυσμενή σχόλια. 

36. Ή ψευδής αναφορά κατάθεση ή δήλωση από πρό¬ 
θεση ενώπιον οποιασδήποτε Υπηρεσίας ή ιδιώτη ή οι κα¬ 
κόβουλοι υπαινιγμοί ή γνώμες, κατά οποιουδήποτε μέλους 
του Σώματος, ανεξάρτητα αν συνεπάγονται' ή όχι ποινική 
δίωξη. 

37. Η καταχρηστική άσκηση εξουσίας. 

38. Η παράλειψη παροχής συνδρομής σε αστυνομικό. 

39. Κάθε επίμεμπτη πράξη που θίγει την αξιοπρέπεια 
και το γόητρο του αστυνομικού και δίδει αφορμή σε δυσ- 
σμενή σχόλια ή μαρτυρεί διαφθορά χαρακτήρα. 

40. Κάθε παράβαση υποχρέωσης νόμιμα επιβαλλόμενης. 

41. Κάθε παράβαση υποχρέωσης που απορρέει από τους 
νόμους, τους Κανονισμούς και τις διαταγές της Υπηρεσίας. 

Άρθρο 4. 

Πειθαρχικές ποινές. 

1. Στο αστυνομικό προσωπικό και τους κοινοτικούς φύ¬ 
λακες. επιβάλλονται οι ακόλουθες πειθαρχικές ποινές, οι ο¬ 
ποίες καταχωρίζονται στα ατομικά τους έγγραφα (άρθρο 
52 Ν. 1481/84 (Ά 152). 

α) Παρατήρηση 

β) Επίπληξη. 

γ) Πρόστιμο μέχρι ένα βασικό μισθό του τιμωρου- 
μένου. 

δ) Αργία με πρόσκαιρη παύση. 

. ε) Αργία με απόλυση. 

στ) Απόταξη. 

2. Η παρατήρηση, η επίπληξη και το πρόστιμο είναι 
κατώτερες πειθαρχικές ποινές. 

3. Οι αργίες και η απόταξη είναι ανώτερες πειθαρχικές 
ποινές. 

Τα παραπτώματα, η διαδικασία βεβαίωσής τους και η 
διαδικασία επιβολής των ποινών αυτών στο αστυνομικό 
προσωπικό, καθορίζονται στις διατάξεις των Ν.Δ. 343/ 
1969 (ΦΕΚ Ά 238) και 935/1971 (ΦΕΚ Ά 149) όπως 

τροποποιήθηκαν μεταγενέστερα. Ειδικότερα για την ποινή 
της αργίας με πρόσκαιρη παύση στους Αρχιφύλακες και Α¬ 
στυφύλακες εφαρμόζονται οι διατάξεις των παραγράφων 
1 και 2 του άρθρου 12 του Ν. 1339/1983 (ΦΕΚ Α' 35). 

4. Οι ποινές της αργίας με πρόσκαιρη παύση, της αργίας 
με απόλυση και της απόταξης, επιβάλλονται στους κοινοτι¬ 
κούς φύλακες για τα παραπτώματα αυτών που αναφέρονται 
στο Ν.Δ. 935/1971 και στο άρθρο 12 του Ν. 1339/1983 
και αφορούν τα κατώτερα όργανα της πρώην Χωροφυλακής. 

Η εκδίκαση των παραπτωμάτων αυτών γίνεται από τα 
Συμβούλια του άρθρου 52 παράγ. 8 του Ν. 1481/1984. 
Κατά τα λοιπά για τη βεβαίωση των ανωτέρω παραπτωμά¬ 
των, τη διαδικασία ενώπιον των Υπηρεσιακούν Συμβουλίων, 
την επιβολή των ποινών, τις συνέπειες αυτών και τις λοιπές 
λεπτομέοειες, εφαρμόζονται οι διατάξεις του Ν.Δ. 935/ 
1971. 

5. Οι κατώτερες πειθαρχικές ποινές επιβάλλονται στο 
αστυνομικό προσωπικό και στους κοινοτικούς φύλακες 
για* παραπτώματα του άρθρου 3 του παρόντος, εφόσον αυ¬ 
τά λόγω της βαρύτητας, του τρόπου και των συνθηκών 
τέλεσης, δεν επισύρουν την επιβολή ανώτερης πειθαρχικής 
ποινής κατά τους ορισμούς των διατάξεων των Ν.Δ. 343/ 
1969 και Ν.Δ. 935/1971 όπως κάθε φορά ισχύουν και ει¬ 
δικότερα : 

α) Η παρατήρηση επιβάλλεται για ελαφρές παραλείψεις, 
για τις οποίες κρίνεται ότι δεν είναι αναγκαία η επιβολή 
βαρύτερης πειθαρχικής ποινής, λόγω της φύσης του παρα¬ 
πτώματος, των συνθηκών τέλεσης, του χαρακτήρα και της- 
διαγωγής του υπαίτιου. 

β) Η επίπληξη επιβάλλεται για ελαφρά παραπτώματα 
κυρίως όταν διαπράττονται από αμέλεια και αφορούν την 
εκτέλεση των καθηκόντων, τη συμπεριφορά, την τάξη, την 
εμφάνιση και την παράσταση γενικά του αστυνομικού, ε¬ 
ντός και εκτός της Υπηρεσίας. 

γ) Το πρόστιμο επιβάλλεται για σοβαρούτερα παραπτώ¬ 
ματα περί την εκτέλεση των καθηκόντων, τη συμπεριφορά, 
την τάξη, την εμφάνιση και την παράσταση γενικά του αστυ- . 
νομικού, εντός και εκτός της Υπηρεσίας. 

Άρθρο 5. 

Διάρκεια, πειθαρχικής, ευθύνης. 

1. Με την επιφύλαξη του άρθρου 6 του παρόντος, η πει¬ 
θαρχική ευθύνη αρχίζει με την -κατάταξη ή το διορισμό, 
εκλείπει δε με την με οποιοδήποτε τρόπο αποχώρηση από 
την Υπηρεσία, οπότε παύει και η τυχόν αρξαμένη πειθαρχι¬ 
κή δίωξη. 

2. Κατ’ εξαίρεση της προηγούμενης παραγράφου, η πει¬ 
θαρχική δίωξη συνεχίζεται και μετά την αποχώρηση από 
την Υπηρεσία, αλλά μόνο στις περιπτώσεις που- προβλέ- 
πονται στις διατάξεις των ΝΔ. 343/69 και ΝΔ. 935/71. 
Στις περιπτώσεις αυτές αν το Ανακριτικό Συμβούλιο γνω- 
μοδοτήσει υπέρ της επιβολής στον εγκαλούμενο ποινής αρ¬ 
γίας, η ποινή αυτή δεν εκετελείται, αλλά απλώς η απόφαση 
του Ανακριτικού Συμβουλίου καταχωρείται στο ατομικό 
βιβλιάριο του εγκαλούμενου. 

Αν αυτός επανέλθει στην ενεργό υπηρεσία, τότε εκτε- 
λείται και η ποινή. 

Αν το Ανακριτικό Συμβούλιο, γνωμοδατήσει υπέρ της 
επιβολής ποινής απόταξης η ποινή αυτή εκτελείται και έχει 
σαν συνέπεια τη διαγραφή του τιμωρηθέντα από τα στε¬ 
λέχη της εφεδρείας. 

■ Άρθρο 6. 

Παπαπτώματα του τελέσθηκαν πριν από την κατάταξη. 

1. Πειθαρχικό παράπτωμα που τελέσθηκε από αστυνο¬ 
μικό ή κοινοτικό φύλακα κατά τη διάρκεια προγενέστερης 
υπηρεσίας του στο δημόσιο τομέα, αλλά το οποίο δεν εκδι- 
κάσθηκε σ’ αυτόν, διώκεται πειθαρχικά αν δεν παραγρά- 

?η/ ; ε · , , ’ .. 

Στην περίπτωση αυτή ο τυχόν εκτός υπηρεσίας χρόνος, 

εφόσον δεν υπερβαίνει τη διετία, δεν υπολογίζεται για τη 
συμπλήρωσή της παραγραφής. 

2. Η από αστυνομικό ή κοινοτικό φύλακα, κατά τη διάρ¬ 
κεια της διαγνωστικής δοκιμασίας και μέχρι την κατάταξή 
του ήτο διορισμό του τέλεση παράνομης- πράξης που έχει 
σχέση με τη συμμετοχή του στο διαγωνισμό ή με τις 
προϋποθέσεις κατάταξής του, συνιστά πειθαρχικό παράπτω¬ 
μα τιμωρούμενο σύμφωνα με τις διατάξεις του παρόντος. 

Άρθρο 7. 

Παραγραφή των πειθαρχικών παραπτωμάτων. 

1. Τα πειθαρχικά παραπτώματα, που επισύρουν κατώ¬ 
τερη πειθαρχική ποινή . παραγράφονται μετά ένα έτος 
από τότε που διαπράχθησαν. Αυτά που επισύρουν ανώτερη 
πειθαρχική ποινή παραγράφονται μετά πέντε έτη από τό¬ 
τε που διαπράνθηκαν (άρθρο 52 παρ. 5 Ν. 1481/84). 


2. ΓΙαραγραφέν πειθαρχικό παράπτωμα, δύναται να λη- 
φθεί υπόψη ως επιβαρυντική περίπτο^ση για την επιμέτρη¬ 
ση της ποινής, κατά την τιμωρία άλλου συναφούς πειθαρχι¬ 
κού παραπτώματος που διαπράχθηκε πριν από την παρα¬ 
γραφή εκείνου.· 

Άρθρο 8. 

Λόγοι μη αίροντες την πειθαρχική ευθύνη. 

1. II προαγωγή του αστυνομικού δεν αίρει την πειθαρχι¬ 

κή ευθύνη αυτού για παράπτωμα προγενέστερο της προα¬ 
γωγής.; , > · 

2. Σε περίπτωση αμνηστίας, αποκατάστασης, χάριτος 
ή με οποιαδήποτε άλλο τρόπο άρσης του κολασίμου ή άρ¬ 
σης ή μεταβολής των συνεπειών της ποινικής καταδίκης, 
δεν αίρεται· το πειθαρχικώς κολάσιμο της πράξης. 

Άρθρο 9. 

Δεδικασμένο - Μη συρροή ποινών. 

1. Ο Αστυνομικός δεν διώκεται για δεύτερη φορά για το 
αυτό πειθαρχικό παράπτωμα. 

2. Με την αυτή απόφαση μία ποινή επιβάλλεται. 

• 3. Για το αυτό πειθαρχικό παράπτωμα μία ποινή επι¬ 
βάλλεται. 

4. Για συρρέοντα παραπτώματα που τελέσθηκαν στον 
ίδιο, τόπο και χρόνο από τον ίδιο αστυνομικό επιβάλλεται 
μία ποινή. Αν ένα η περισσότερα από τα συρρέοντα παρα¬ 
πτώματα περιέλθει σε γνώση της Υπηρεσίας μετά την' ε¬ 
πιβολή ποινής για μερικά από αυτά, αίρεται η ποινή που 
επιβλήθηκε και επιβάλλεται μια συνολική ποινή για όλα 
τα συρρέοντα παραπτώματα. Αν τα παραπτώματα αυτά 
είναι, κατά την κρίση αυτού που ασκεί την πειθαρχική 
εξουσία, ασήμαντα σε σχέση με το παράπτωμα ή τα παρα¬ 
πτώματα για τα οποία επιβλήθηκε η ποινή, δεν αίρεται 
αυτή και ούτε επιβάλλεται άλλη ποινή. 

Άρθρο 10. · 

Σχέση πειθαρχικής προς ποινική δίωξη. 

1. Η ποινική και η πειθαρχική δίωξη είναι αυτοτελείς 
και ανεξάρτητες. Δύναται, όμως, αυτός που ασκεί την πει¬ 
θαρχική εξουσία, να αναστέλλει τη δίωξη ή τιμώρηση του 
παραπτοόματος, το οποίο αποτελεί και ποινικό αδίκημα, 
μέχρι την έκδοση της απόφασης του ποινικού δικαστηρίου, 
με την επιφύλαξη, όμως, των διατάξεων του άρθρου 7 του 
παρόντος περί παραγραφής των πειθαρχικών παραπτωμά¬ 
των. Η απόφαση περί αναστολ.ής δύναται ελεύθερα να ανα- 
κληθεί. 

2. Πραγματικά γεγονότα των οποίων η ύπαρξη ή η 
ανυπαρξία διαπιστώθηκε με αμετάκλητη απόφαση ποινικού 

■δικαστηρίου, λαμβάνονται υπόψη στην πειθαρχική δίκη όπως 
και στην ποινική, δεν κωλύεται όμως το πειθαρχικό όργανο 
να εκδώσει απόφαση διαφορετική από εκείνη του ποινικού 
δικαστηρίου. 

3. Αν η τελεσίδικη ποινική απόφαση είναι καταδικαστι- 
κή και διαπιστώνεται πειθαρχικό παράπτωμα που συνε¬ 
πάγεται πειθαρχική ποινή απόταξης ή αργίας με απόλυση, 
εφόσον γι’ αυτό επιβλήθηκε πρόσκαιρη παύση ή κατώτερη 
πεθαρχική ποινή ή δεν επιβλήθηκε ποινή, επαναλαμβάνε¬ 
ται η πειθαρχική δίκη- για τυχόν επιβολή ποινής αργίας 
με απόλυση ή απόταξη. 

4. Αν η αμετέκλητη ποινική απόφαση είναι αθωωτική ή 
αν έχει εκδοθεί αμετάκλητο απαλλακτικό βούλευμα και εί¬ 
χε επιβληθεί για το αντίστοιχο πειθαρχικό παράπτωμα 
ανώτερη πειθαρχική ποινή, η πειθαρχική δίκη επαναλαμβά¬ 
νεται για τυχόν μετριασμό ή εξάλειψη της επιβληθείσας 
ποινής. 

5. Την επανάληψη ζητούν ο Αρχηγός στην περίπτωση 

της παραγράφου 3 και ο ενδιαφερόμενος στην περίπτωση 
της παραγράφου 4. ' 

6. Το δικαίωμα για επανάληψη της πειθαρχικής δίκης 
παραγράφεται μετά ένα έτος από την έκδοση της τελεσί¬ 
δικης ή αμετάκλητης κατά περίπτωση ποινικής απόφασης 
ή του απαλλακτικού βουλεύματος. 

Άρθρο 11. , 

Συνεκδίκαση 

1. Περισσότερα πειθαρχικά παραπτώματα του ίδιου 
αστυνομικού, τα οποία διώκονται πριν εκδοθεί απόφαση 
για ορισμένα από αυτά συνεκδικάζονται, ανεξάρτητα από 
τη συνάφεια ή όχι αυτών, εφόσον διαπράχθηκαν κατά την 
υπηρεσία του αστυνομικού στην Ελληνική Αστυνομία και 
επιβάλλεται, ενιαία ποινή. 

2. Κατ’ εξαίρεση επιτρέπεται ο διαχωρισμός της εκδίκα- 
καάης πειθαρχικού παραπτώματος για το οποίο εκκρεμεί 
ποινική δίωξη, ως και εκείνων των οποίων η συνεκδίκαση 
δύναται να προκαλέσει βλάβη. 

3. Όταν διώκονται περισσότεροι αστυνομικοί, ως συ- 
ναίτιοι για το αυτό πειθαρχικό παράπτοιμα, η εκδίκαση 
αυτών γίνεται ενιαία για όλους, εφόσον αυτοί υπάγονται στο 
αυτό πειθαρχικό Συμβούλιο. 

Άρθρο 12. 

Βεβαίωση πειθαρχικών παραπτωμάτων. 

1. Η βεβαίωση των πιθαρχικών. παραπτωμάτων αποτε-' 
λεί καθήκον κάθε βαθμοφόρου της Ελληνικής Αστυνομίας, 
παράλειψη δε του καθήκοντος τούτου συνιστά πειθαρχικό 
παράπτωμα αυτών. 

2. Τα πειθαρχικά παραπτώματα των αστυνομικών, λό¬ 
γο) της φύσης της εμπιστευμένης σ’ αυτούς 1 υπηρεσίας και 
της ιδιαίτερης επίδρασης αυτών στην άσκηση της αστυνο¬ 
μικής υπηρεσίας, πρέπει, να βεβαιώνονται με κάθε δυνατή 
ταχύτητα. 

3. Τα πειθαρχικά παραπτώματα διαπιστώνονται με αυ¬ 
τοπρόσωπη αντίληψη από αυτόν που ασκεί την πειθαρχική 
δίωξη ή αναφορά του λοιπού προσωπικού ή έγγραφα άλ¬ 
λων Αρχών ή αναφορές ιδιωτών ή με οποίο δήποτε άλλο 
νόμιμο τρόπο. 

Άρθρο 13. 

Άσκηση , πειθαρχικής δίωξης. 

1. Η δίωξη των πειθαρχικών παραπτωμάτων των αστυ¬ 
νομικών ενεργείται αυτεπάγγελτα, με βάση τα στοιχεία 
που περιέρχονται στον έχοντα το δικαίωμα άσκησης αυτής. 

2. Αυτός που ασκεί την πειθαρχική δίωξη υποχρεούται 
στην άσκηση αυτής, ,εφόσον τα στοιχεία που περιήλθαν σε 
γνώση του δύναται να στηρίξουν αυτήν. 

3. Αυτός που ασκεί την πειθαρχική δίωξη δύναται, για 
τον έλεγχο των στοιχείων που περιέρχονται σ’ αυτόν και την 
εκτίμηση της συνδρομής των λόγων προς άσκηση της πειθαρ¬ 
χικής δίωξης : 

α) Να ζητεί την παροχή εξηγήσεων, προφορικά ή έγ¬ 
γραφα, από αυτόν που φέρεται ότι υπέπεσε σε πειθαρχικό 
παράπτωμα. 

β) Να δΐατάσσει την ενέργεια προφορικής διοικητικής 
εξέτασης ή να εισηγείται την έκδοση διαταγής προς ενέργεια 
αυτής, κατά τις οικείες διατάξεις. 

γ) Να προβαίνει σε κάθε άλλη νόμιμη ενέργεια. 

4. Αν τα στοιχεία που περιέρχονται σ’ αυτόν, που ασκεί 
την- πειθαρχική δίωξη καθώς και αυτά που συλλέγει ο 
ίδιος, δεν πιθανολογούν τη διάπραξη πειθαρχικού παραπτού- 
ματος ή τα βεβαιούμενα ως πραγματικά δεν συνιστούν 
πειθαρχικό παράπτωμα, η υπόθεση τίθεται απ’ αυτόν, 
κατόπιν αιτιολόγησης, στο αρχείο. 

5. Για ελαφρά παραπτώματα, τα οποία προδήλως δι¬ 
καιολογούν μόνο ποινή παρατήρησης η δίωξη απόκειται 
στη διακριτική ευχέρεια αυτού που την ασκεί, ο οποίος για 
την απόφασή του αυτή, λαμβάνει υπόψη, το συμφέρον της 
Τπηρεσίας και την καθόλου διαγωγή του αστυνομικού, 
εντός και εκτός υπηρεσίας, αιτιολογώντας τη σχετική από¬ 
φασή του. 

Άρθρο 14. 

Αρμόδιοι για την άσκηση πειθαρχικής δίωξης. 

1. Αρμόδιοι ; για την άσκηση της πειθαρχικής δίωξης 
για παραπτώματα, που επισύρουν κατώτερες πειθαρχικές 
ποινές είναι : 


α) Ο Υπουργός. 

β) Ο Γενικός Γραμματέας. 

γ) Οι αξιωματικοί για όλους τους κατώτερους ή νεώτε- 
ρους από αυτούς αστυνομικούς και ανεξάρτητα από.το αν 
αυτοί υπάγονται ή οχι διοικητικά σ’ αυτούς. Το αυτό 
διαίο^μα έχουν οι Ανθυπαστυνόμοι και οι Αρχιφύλκες εφόσον 
είναι Διοικητές Υπηρεσιών. 

2. Οι αξιωματικοί τής προηγούμενης παίραγράφομ δόνα- 
νται όταν -δεν είναι Διοικητές Υπηρεσιών, αντί να αμκήσ&ιν 
πειθαρχική δίωξη, να υποβάλλουν αναφορά κατά του αστυνο- 
αικςό. Την ίδια δυνατότητα έχουν και όταν είναι Διοικητές 
Υπηρεσιών, αλλά ο ελεγχόμενος δεν υπάγεται διοικητικά σ’ 
αυτούς. 

Άρθρο 15. 

Κλήση σε απολογία Απολογία 

1. Για την έκδοση απόφασης επιβολής ποινής είναι ανα¬ 
γκαία πάντοτε η προηγούμενη κλήση σε απολογία τουαστυ- 
νομικού. 

2. Η κλήση σε απολογία περιέχει : 

α) Τα στοιχεία του διαικόμενου αστυνομικού (βαθμός 
αριθμός μητρώου, επώνυμο, όνομα και πατροόνυμο). 

β) Πλήρη και ακριβή προσδιορισμό των πράξεων, οι 
οποίες στοιχειοθετούν το αποδιδόμενο στον αστυνομικόπα- 
ράπτωμα. 

γ) Τον τόπο και χρόνο τέλεσης της πράξης. 

δ) Την αναγραφή τυχόν ειδικών περιστατικών ή συν¬ 
θηκών κάτω από τις οποίες τελέσθηκαν οι πράξεις. 

ε) Τις διατάξεις που προβλέπουν τα παραπτώματα. 

3. Με την κλήση σε απολογία τάσσεται εύλογη προθεσμία 
προς υποβολή έγγραφης απολογίας, η οποία, δεν δύναται 
να υπερβεί τις 48 οόρες. 

4. Η κλήση σε απολογία φέρει τον τόπο και την ημερο¬ 
μηνία σύνταξης, υπογράφεται από αυτόν που ασκεί την πει- 
θρχική δίωξη και σφραγίζεται με την σφαργίδα της Υπηρε¬ 
σίας. Συντάσσεται σε δύο αντίτυπα, από τα οποία το 
πρώτο τίθεται στον οικείο φάκελλο και το δεύτερο επιδί¬ 
δεται στον εγκαλούμενο, με αποδεικτικό επίδοσης, που συ- 
ντάσσεται επί του πρώτου αντιτύπου. 

5. Σε περίπτιυση που ο εγκαλούμενος αρνείται να παρα- 
λάβει την κλήση ή να υπογράψει το αποδεικτικό αυτός 
που ενεργεί την επίδοση κάνει σχετική μνεία σ’ αυτό α¬ 
φού προσλάβει ένα μάρτυτρα, ο οποίος προσυπογράφει 
στο αποδεικτικό. 

6. Α.ν ο εγκαλούμενος δεν υποβάλλει,, μέσα στην προθε¬ 
σμία που του τάχθηκε, την απολογία του, δεν δημιουργείται 
κώλυμα για την εκδίκαση της πέθαρχικής υπόθεσης. Η 
απολογία, που υποβάλλεται εκπρόθεσμα αλλά πριν από την 
εκδίκαση της υπόθεσης, λαμβάνεται υπόψη. 

7. Η απολογία υποβάλλεται πάντοτε εγγράφως και συ- 
ντάσσεται σε ύψος σεμνό και πειθαρχικό, ο δε απολογού¬ 
μενος πρέπει να περιορίζεται στο ερώτημα που τίθεται 
σ’ αυτόν και να μην εκτρέπεται σε κρίσεις και σχόλια σε 
βάρος των προϊσταμένων του ή άλλες αντιπειθαρχικές εκ¬ 
φράσεις ή να αναφέρεται σε άσχετα με το παράπτωμά του 
θέματα.' 

8. Αν στην απολογία περιέχονται αντιπειθαρχικές εκ¬ 
φράσεις, κρίσεις ή σχόλια σε βάρος προϊσταμένου, αυτά 
αποτελούν ξεχωριστό πειθαρχικό παράπτωμα. 

9. Αν ο εγκαλούμενος είναι Διοικητής Γπηοεσίας η 
κλήση σε απολογία είναι δυνατόν να αντικαθίσταται με δια¬ 
ταγή, που περιλαμβάνει όμως όλα τα στοιχεία της κλήσης 
της παρ. 2 του παρόντος άρθρου. 

10. Η κλήση σε απολογία, που αφορά σε παράπτωμα για 
το οποίο ενεργήθηκε Ένορκη Διοικητική Εξέταση, πε- 
ρΛαμβάνει επιπλέον και τα στοιχεία της παραγράφου 9 
του άρθρου 25 του παρόντος. 

Άρθρο 16. 

Καταγγελίες κατά των αστυνομικών. 

1. II εξέταση τών πειθαρχικών παραπτωμάτων, που 
διαπράττονται από αστυνομικούς σε βάρος πολιτών, προη- 

γείται της εξέτασης των άλλων πειθαρχικών παραπτωμάτων 
των αστυνομικών. 

2. .Όταν η εναντίον αστυνομικών καταγγελία γίνεται προ¬ 
φορικά, ο αρμόδιος αξιωματικός προσκαλεί τον καταγγέ- 
λοντα να εκθέσει τα παράπονά του εγγράφως, συντασσομέ- 
νη'ς σχετικής έκθεσης παραπόνων. 

3. Ανώνυμες καταγγελίες δεν δύνανται να θεμελιώσουν 
πειθαρχικό παράπτωμα, δύναται, όμως, να δώσουν αφορμή 
για την εξέταση των συγκεκριμένων, στοιχείων που τυχόν 
περιέχουν. 

. Τα ίδια εφαρμόζονται και όταν αυτός που κάνει την 
προφορική' καταγγελία . δεν δέχεται να υποβάλλει έγγραφη 
αναφορά ή αρνείται την καταχώριση των καταγγελιών 
του σε έκθεση. 

Άρθρο 17. 

Πειθαρχική δικαιοδοσία..· 

1. Την πειθαρχική δικαιοδοσία στους αστυνομικούς ασ¬ 
κούν οι κατά το άρθρο 14 παράγραφος 1 του παρόντος αρμό¬ 
διοι για την άσκηση πειθαρχικής δίωξης. 

2. Οι ποινές της παρατήρησής και-επίπληξης επιβάλλονται 
από τους μνημονευόμενους στην παράγραφο 1 του άρθρου 
14 του παρόντος. 

3. Η ποινή του προστίμου επιβάλλεται ως εξής : 

α) Ο Τπουργός, ο Γενικός Γραμματέας και ο Αρχηγός 
μέχρι ένα μηνιαίο βασικό μισθό (ΜΒΜ). 
β) Οι Αντιστράτηγοι μέχρι 9/10 ενός ΜΒΜ 
γ) Οι Υποστράτηγοι μέχρι 8/10 ενός ΜΒΜ 
δ) Οι Ταξίαρχοι (Γεν. Αστυν. Δ/ντές) μέχρι 7/10 ενός 
ΜΒΜ ε) Οι Αστυνομικοί Δ/ντές μέχρι 6/10 ενός ΜΒΜ 
στ) Οι Αστυνομικοί Γποδ/ντές, - μέχρι 5/10 ενός ΜΒΜ 
ζ) Οι Αστυνόμοι Α' μέχρι 4/10 ενός ΜΒΜ 
η) Οι Αστυνόμοι Β' μέχρι 3/10 ενός ΜΒΜ 
θ)·Οι Υπαστυνόμοι Α' μέχρι 2/10 ενός ΜΒΜ 
ι) Ο.ι Υπαστυνόμοι Β' μέχρι 1/10 ενός ΜΒΜ 

Άρθρο. 18. 

Κρίση των πειθαρχικών υποθέσεων. · - 

Αυτός που ασκεί τον πειθαρχικό έλεγχο, με βάση την 
απολογία και τα λοιπά στοιχεία : 

' 1. Επιβάλλει την αρμόζουσα ποινή, γνωστοποιεί αυτή 
προφορικά στον εγκαλούμενό και υποβάλλει σχετική ανα¬ 
φορά στην πρόϊσταμίένη του Αρχή. 

Στην αναφορά επισυνάπτεται ο πίνακας ποινής, η κλήση 
σε απολογία, η απολογία και κάθε άλλο σχετικό έγγραφο. 

Στον πίνακα ποινής αναγράφονται, ο βαθμός, αριθμός-, 
μητροδου, το ονοματεπώνυμο, το πατρώνυμο, το είδος της 
ποινής και, σε περίπτωση επιβολής ποινής προστίμου, το- 
ύψος αυτού, το αιτιολογικό της ποινής το οποίο πρέπει να 
είναι συνοπτικό, σαφές και να αποδίδει απόλυτα τα πρα¬ 
γματικά περιστατικά του παραπτούματος, τοπικά και χρο¬ 
νικά προσδιορισμένα, καθώς και τη σχετική διάταξη ..που 
προβλέπει το παράπτωμα. Ο πίνακας υπογράφεται από 
αυτόν που ασκεί τον πειθαρχικό -έλεγχο και .σφραγίζεται 
με τη σφραγίδα της Υπηρεσίας. 

Για τις ποινές που επιβάλλει ο Υπουργός και ο Γενικός 
Γραμματέας, τους πίνακες υπογράφει ο Αρχηγός ή άλλος 
αξιωματικός εξουσιοδοτημένος από αυτόν. 

2. Υποβά?Λει τη σχετική αλληλογραφία στην αρμόδια 
Υπηρεσία, για την περαιτέρω-ενέργεια, αν κρίνει ότι η δι¬ 
καιοδοσία- του είναι ανεπαρκής ή οτι η υπόθεση πρέπει 
να παραπεμφθεί σε Συμβούλιο. 

3. Αν κρίνει ότι τα πραγματικά περιστατικά, που απο¬ 
δείχθηκαν δεν συνιστούν πειθαρχικό παράπτωμα ή οτ'- 
αυτά δεν δύνανται να επισύρουν πειθαρχική κύρωση,, λ.όγω 
παραγραφής του παραπτώματος ή λήξης της πειθαρχικής 
ευθύνης, θέτει την υπόθεση στο αρχείο αιτιολογώντας 
εγγράφως την κρίση του. 


Άρθρο 19. 

Καθορισμός και επιμέτρηση της ποινής. 

Για το πειθαρχικό παράπτωμα, που διαπιστώνεται και 
καταλογίζεται, η ποινή που πρέπει να επιβληθεί και η 
επιμέτρηση αυτής προσδιορίζονται : 

1. Από τη βαρύτητα του παραπτώματος και μάλιστα 
τον αντίκτυπο που είχε τούτο στην εύρυθμη και άψογη 
λειτουργία της Υπηρεσίας και το γόητρο του Σώματος. 

2. Από το βαθμό, την - πείρα, το χρόνο υπηρεσίας, το 
χαρακτήρα, την προηγούμενη διαγωγή, τη μόρφωση και 
γενικά ■ την πνευματική κατάσταση - του διωκόμενου αστυ¬ 
νομικού. 

3. Από τις περιστάσεις κάτω από τις οποίες έγινε το 
παράπτωμα και γενικά τις κρατούσες συνθήκες κατά το 
χρόνο τέλεσής του. 

4. Από την ένταση του δόλου ή το βαθμό της αμέ¬ 
λειας του διωκόμενου. 

Άρθρο 20. 

• . Έλεγχος και επικύρωση των πειθαρχικών ποινών. 

1. Ο Αρχηγός της Ελληνικής Αστυνομίας,, οι Προϊ¬ 
στάμενοι των Κλάδων, οι Επιθεωρητές, οι Διευθυντές-των 
Γενικών* Αστυνομικών Διευθύνσεων, των Αστυνομικών 
Διευθύνσεων των Νομών, οι προϊστάμενοι των Υπηρεσιών 
Ασφάλειας Προέδρου της Δημοκρατίας, Βουλής των. Ελ¬ 
λήνων και Προέδρου της Κυβερνήσεως, ο Διευθυντής της 
Αστυνομικής ' Ακαδημίας και οι Διευθυντές των Υπο- 
διευθύνσεων, που υπάγονται στις Δ/νσεις της Γενικής 
Γραμματείας Δημόσιας Τάξης,· μεριμνούν, για να ασκούν 
οι υφιστάμενοί τους Αξιωματικοί και λοιποί βαθμοφόροι 
ομοιόμορφα και σύμφωνα - με τις διατάξεις του παρόντος, 
την πειθαρχική τους δικαιοδοσία. 

2. Όλοι οι ιεραρχικά προϊστάμενοι, μέχρι τους αρμό¬ 
διους για την επικύρωση των ποινών, μέσα στα πλαίσια 
της πειθαρχικής δικαιοδοσίας τους, δικαιούνται να εγκρί¬ 
νουν, επαυξάνουν, μειώνουν ή αίρουν την ποινή που επι¬ 
βλήθηκε ή να τροποποιούν το αιτιολογικό της. Αν για 
τη διαμόρφωση ορθής κρίσης, κρίνουν αναγκαία την εξα- 
κρίβοιση κάποιου περιστατικού, έχουν το δικαίονμα, πριν 
εγκρίνουν την ποινή, να ενεργήσουν ή' νά διατάξουν την 
ενέργεια σχετικής έρευνας. 

Σε περίπτωση μεταβολής της ποινής : 

α) Είναι δυνατόν να συντάσσεται νέος εξ υπαρχής 
πίνακας, διατηρουμένου και του παλαιού στον οικείο φά- 
κελλο. ... 

β) Θεωρείται ότι επέβαλε την ποινή εκείνος που ενήργησε 
την μεταβολή. 

3. Μετά τον, κατά την προηγούμενη παράγραφο, έλεγχο 
των ποινών, ακολουθεί η επικύρωση τούτων από τους 
κατά την παράγραφο 4 τού παρόντος αρμόδιους. Οι ποινές, 
που επικυρώνονται, δεν υπόκεινται .πλέον σε άλλο έλεγχο, 
με την επιφύλαξη των διατάξεων της παραγράφου 6 του 
■άρθρου -αυτού και τού άρθρου 22 του παρόντος και δια¬ 
βιβάζονται αρμοδίως για να καταχωρισθούν στα. ατομικά 
βιβλιάρια του αστυνομικού. Για την επικύρωση κατα¬ 
χωρίζεται σχετική -πράξη στον πίνακα ποινής. 

4. Αρμόδιοι , για την επικύρωση των ποινών είναι : 

α) Ο Αρχηγός ή ο από αυτόν -εξουσιοδοτημένος. προϊ¬ 
στάμενος κλάδου για τις - ποινές των αξιουματικών του 
Σώματος. - 

β) Οι αξιωματικοί Διευθυντές Διευθύνσεων - του Υπουρ¬ 
γείου, οι Προϊστάμενοί των Υπηρεσιών Ασφάλειας Προ¬ 
έδρου Δημοκρατίας, Βουλής των Ελλήνων, του Προέδρου 
της Κυβερνήσεως και οι Διευθυντές των.. Υποδ/νσεων, 
που υπάγονται στις Διευθύνσεις της Γενικής Γραμματείας 
Δημόσιας Τάξης, για τις ποινές που - επιβάλλουν οι υφιστά¬ 
μενοί τους αξιωματικοί.· σε Ανθυπαστυνόμους, Αρχιφύ- 
λακες και Αστυφύλακες, εφόσον οι τιμωρούμενοι .ανήκουν 
οργανικά στη δύναμή τους, διαφορετικά οι αρμόδιοι. Προϊ¬ 
στάμενοι των τιμωρουμένων. 

Επίσης οι Επιθεωρητές για τις ποινές που επιβάλλουν 
οι Αξιωματικοί, οι οποίοι υπηρετούν στα γραφεία τους. 

γ) Οι Γενικοί Αστυνομικοί Διευθυντές και οι Διευθυντές 
των Αστυνομικών Διευθύνσεων των Νομών για τις ποινές 
που επιβάλλουν, οι υφιστάμενοί τους βαθμοφόροι σε Ανθυ- 
παστυνόμους,' Αρχιφύλακες και Αστυφύλακες. 

5, Δεν υπόκεινται σε επικύρωση : 

α) Οι ποινές που επιβάλλουν ο Υπουργός και ο Γενικός 
Γραμματέας σ’ όλο το προσωπικό και οι ποινές που επι¬ 
βάλλει ο Αρχηγός σε αξιωματικούς. 

β) Οι ποινές που επιβάλλουν ο Αρχηγός και οι Αντι¬ 
στράτηγοι, σε Ανθυπαστυνόμους, Αρχιφύλακες και Αστυ¬ 
φύλακες. 

Ύ) Ο 1 ποινές που επιβάλλουν οι αξιωματικοί των εδα¬ 
φίων β' και γ' της παραγράφου 4 του παρόντος άρθρου σε 
Ανθυπαστυνόμους, Αρχιφύλακες και Αστυφύλακες. 

6.. Ο Υπουργός, ο Γενικός Γραμματέας, ο Αρχηγός 
της Ελληνικής Αστυνομίας, οι Προϊστάμενοι των Κλάδων, 
οι Επιθεωρητές, οι Διευθυντές των Γενικών Αστυνομικών 
Διευθύνσεων και των Αστυνομικών Διευθύνσεων των Νομών, 
οι Προϊστάμενοι των Υπηρεσιών Ασφαλείας Προέδρου 
της Δημοκρατίας, Βουλής των Ελλήνων και Προέδρου 
της Κυβερνήσεώς και ο Διευθυντής της Αστυνομικής 
Ακαδημίας μέ την επιφύλαξη των διατάξεων των άρθρων 
22 καί 23 του παρόντος, έχουν το δικαίωμα μεσχετική 
αιτιολογημένη πράξη, που να στηρίζεται σε γεγονότα 
πλήρως διαπιστωμένα, να επιβάλλουν ποινή για πράξη 
που δεν κρίθηκε πειθαρχικά ελεγκτέα από υφιστάμενό τους 
η να ελαττώνουν ή να αίρουν 1 ή να αυξάνουν ή να μετα¬ 
τρέπουν, καθένας μέσα στα πλαίσια της πειθαρχικής του 
δικαιοδοσίας, οποιαδήποτε ποινή που επιβλήθηκε από 
υφιστάμενό τους, μέσα σε. τρεις μήνες από την επικύρωση 
της ποινής ή την έκδοση απαλλακτικής απόφασης, εφόσον 
απο την έρευνα της υπόθεσης πεισθούν ότι η κρίση ήταν 
ατελής. 

Άρθρο 21. 

Ανακοίνωση των ποινών - Κρατήσεις χρηματικών ποσών. 

1. Αντίγραφο της επικυρωμένης ποινής επιδίδεται σ’ 
αυτόν που τιμωρήθηκε με αποδεικτικό. 

2. Ο τρόπος ενημέρωσης της Διαχείρισης Χρηματικού 
για την κράτηση των ποινών προστίμου και αποστολής 
των αντίστοιχων χρηματικών ποσών στα Ασφαλιστικά 
Ίαμεία, ρυθμίζονται με διαταγή του Αρχηγού. Με τον 
ίδιο τρόπο είναι δυνατό να καθορίζεται ο τύπος των πι¬ 
νάκων των ποινών και ' ο τρόπος ' υποβολής τους στους 
αρμόδιους για την επικύρωσή τους και την κράτηση του 
προστίμου, εφόσον αυτό επιβάλλεται. 

Άρθρο 22. 

Παράπονα. 

1. Ο αστυνομικός, που τιμωρήθηκε με κατώτερη πει¬ 
θαρχική ποινή δικαιούται να υποβάλλει ιεραρχικά έγγραφη 
αναφορά παραπόνων, με αίτημα την άρση ή το μετριασμό 
της ποινής ή τη μεταβολή του είδους της ποινής ή του 
αιτιολογικού αυτής, μέσα σε ανατρεπτική προθεσμία 15 
ημερών από της ανακοίνωσης' σ’ αυτόν της ποινής, σύμ¬ 
φωνα με το άρθρο 21 του παρόντος. II αναφορά παρα¬ 
πόνων. που υποβάλλεται εκπρόθεσμα είναι απαράδεκτη. 

2. Αν από της ανακοίνωσης της ποινής υπήρχε ή μετα¬ 
γενέστερα ανέκυψε γεγονός, που έχει καταστήσει αδύνατη 
την υποβολή της αναφοράς παραπόνων, εντός της ανωτέρω, 
προθεσμίας, η προθεσμία αυτή αρχίζει μετά την άρση του 
γεγονότος, σε κάθε περίπτωση όμως δεν μπορεί να παρα- 
ταθεί πέραν των3 μηνών συνολικά, από της ημερομηνίας 
της ανακοίνωσης της ποινής. 

3. II υποβολή παραπόνων, καθ’ υπέρβαση της ιεραρχίας, 
απαγορεύεται. ■* 

4. Η υποβολή αναφοράς παραπόνων, σύμφωνα με τις 
παραπάνω διατάξεις και η προθεσμία υποβολής της ανα¬ 
φοράς παραπόνων, δεν αναστέλλουν την εκτέλεση της 
ποινής. 


5. Η αναφορά παραπόνων συντάσσεται σε ύφος σεμνό 
και πειθαρχικό. Ο παραπονούμενος οφείλει να εκφράζεται 
με τον προσήκοντα σεβασμό, να εκθέτει μόνο το παρά¬ 
πονό του χωρίς κρίσεις και σχόλια σε βάρος προϊσταμένων 
του και γενικά να μην επεκτείνεται σε' γεγονότα άσχετα 
με το παράπτωμα και την ποινή που του επιβλήθηκε. 

6. Αντιπειθαρχικές αναφορές παραπόνων υποβάλλονται 
περαιτέρω, πλην όμως αποτελούν αντικείμενο ξεχωριστού 
πειθαρχικού παραπτώματος. 

/. II αναφορά παραπόνιον υποβάλλεται από αυτόν που 
τη δέχεται, ιεραρχικά"* και με ανάλογη πρόταση, αλλά 
μόνον εφόσον την ποινή επέβαλε ο ίδιος ή κατώτερός του, 
μέχρι τον αρμόδιο να εξετάσει τα παράπονα. 

8. Οι αρμόδιοι, κατά τις διατάξεις του επόμενου άρθρου, 
για την εξέταση των παραπόνων, εξετάζουν τα παράπονα 
και αποψαίνονται για το βάσιμο ή μη αυτών, αφού εκτι¬ 
μήσουν τους ισχυρισμούς και τα στοιχεία που επικαλείται 
ο παραπονούμενος, τις προτάσεις των καθ’ ιεραρχία Υπη¬ 
ρεσιών, καθώς και τα στοιχεία, που προκύπτουν από τους 
οικείους υπηρεσιακούς φακέλλους, δίνοντας την ενδε- 
δειγμένη απάντηση, στον παραπονούμενο, στο συντο¬ 
μότερο δυνατό χρόνο. 

9. Η παρουσία μαρτύρων ή του παραπονούμενου δεν 
είναι υποχρεωτική κατά την εξέταση των παραπόνουν. 

10. Με την επιφύλαξη της παραγράφου 6 του άρθρου 20 
του παρόντος κάθε ποινή που επιβάλλεται, καθίσταται 
αμετάκ?,ητη, αν περάσει άπρακτη η προθεσμία για την 
υποβολή της αναφοράς παραπόνων ή, αν παράπονα που 
υποβλήθηκαν, κρίθηκαν από τους αρμόδιους σύμφωνα με 
τα οριζόμενα στις προηγούμενες παραγράφους. 

Άρθρο 23. 

Αρμόδιοι για την εξέταση παραπόνων. 

1. Αρμόδιοι για την εξέταση των παραπόνων είναι : 

α) Οι Επιθεωρητές, οι Διευθυντές των Γενικών Αστυ¬ 
νομικών Διευθύνσεων, οι αξιωματικοί Προϊστάμενοι Διευ¬ 
θύνσεων του Γπουργείου οι Αστυνομικοί Διευθυντές των 
Νομών, οι Προϊστάμενοι το)ν Υπηρεσιών Ασφάλειας 
Προέδρου Δημοκρατίας, της Βουλής των Ελλήνων και 
του Προέδρου της Κυβερνήσεώς, καθώς και οι Διευθυντές 
Υποδιευθύνσεων που υπάγονται στις Διευθύνσεις της Γε¬ 
νικής Γραμματείας Δημόσιας Τάξης για τις ποινές σε 
Ανθυπαστυνόμους, Αρχιφύλακες και Αστυφύλακες που επι¬ 
κύρωσαν οι ίδιοι και εφόσον κρίνουν τα παράπονα βάσιμα. 

β) Ο Προϊστάμενος του Κλάδου Διοικητικής Υποστή¬ 
ριξης για τα παράπονα του προηγουμένου εδαφίου α’, 
εφόσον κρίνονται κατά τα ανωτέρω αβάσιμα. 

γ) Ο Αρχηγός της Ελληνικής Αστυνομίας ή ο Προϊστά¬ 
μενος του κλάδου που εξουσιοδοτείται από αυτόν για τις 
ποινές που επιβάλλονται σε αξιωματικούς από υφιστα¬ 
μένους του. 

δ) Ο Αρχηγός : 

(1) Για τις ποινές που επιβάλλουν οι Προϊστάμενοι 
των κλάδων και 

(2) Για τις ποινές που επιβάλλει ο ίδιος, μόνον αν 
κρίνει τα παράπονα βάσιμα. 

ε) Ο Γενικός Γραμματέας : 

(1) Για τις ποινές που επιβάλλει ο Αρχηγός της Ελ¬ 
ληνικής Αστυνομίας σε_ Ανθυπαστυνόμους, Αρχιφύλακες 
και Αστυφύλακες και εφόσον ο ίδιος (Αρχηγός) κρίνει 
τα παράπονα αυτών αβάσιμα. 

(2) Για τις ποινές που επιβάλλει ο ίδιος, μ,όνον αν 
κρίνει τα παράπονα βάσιμα. 

στ) Ο Υπουργός : 

(1) Για τις ποινές που επιβάλλει ο Αρχηγός της Ελλη¬ 
νικής Αστυνομίας σε Αξιωματικούς και μόνον εφόσον ο 
ίδιος (Αρχηγός) κρίνει τα παράπονα αυτών αβάσιμα. 

(2) Για τις ποινές που επιβάλλει ο Γενικός Γραμμα¬ 
τέας και μόνον εφόσον ο ίδιος (Γενικός Γραμματέας) 
κρίνει τα παράπονα αυτών αβάσιμα. 

(3) Για τις ποινές που επιβάλλει ο ίδιος. 

Άρθρο 24. 

Διοικητικές εξετάσεις. 

1. Για τη βεβαίωση πειθαρχικών παραπτωμάτων , ή 
την εξακρίβωση άλλων περιστατικών που ενδιαφέρουν την 
Υπηρεσία, ενεργούνται διοικητικές εξετάσεις. 

2. Οι διοικητικές εξετάσεις διακρίνονται σε Ένορκες 
Διοικητικές Εξετάσεις (Ε.Δ.Ε.) και σε προφορικές Διοι¬ 
κητικές Εξετάσεις (1ΊΔΕ). 

Άρθρο 25. , 

Ένορκες Διοικητικές Εξετάσεις (ΕΔΕ). 

1. Οι Ένορκες Διοικητικές εξετάσεις ενεργούνται : 

α) Για τη βεβαίωση πειθαρχικών παραπτωμάτων που 
προβλέπονται από τα Ν.Δ. 343/69 και 935/71 και άρθρου 12 
του Ν. 1339/1983 και διεξάγονται σύμφωνα με τις δια¬ 
τάξεις αυτών. 

β) Για την εξακρίβωση τοιιν συνθηκών κάτω από τις 
οποίες έγιναν σοβαροί τραυματισμοί ή των αιτίων πάθησης 
του αστυνομικού και· της σχέσης αυτών προς την υπηρεσία 
και διεξάγονται σύμφωνα με τις διατάξεις των Ν.Δ. 343/69 
και 935/71. „ 

γ) Για την εξακρίβωση απωλειών ή φθορών υλικού 
ή άλλων αξιών του .δημοσίου και τον καταλογισμό της 
αξίας αυτών, στις περιπτώσεις που ορίζουν οι οικείες 
διατάξεις και διεξάγονται σύμφωνα μετις διατάξεις αυτές. 

δ) Σε κάθε άλλη περίπτωση που προβλέπουν ειδικές 
διατάξεις και διεξάγονται σύμφωνα με τις διατάξεις αυτές. 

2. Αν στις περιπτώσεις των εδαφίων γ' και δ' της 
προηγούμενης παραγράφου οι οικείες διατάξεις δεν ρυθμί¬ 
ζουν επακριβώς τα θέματα της Ε.Δ.Ε., τότε εφαρμό¬ 
ζονται αναλόγως οι διατάξεις του Ν.Δ. 343/69 και Ν.Δ. 

935/71. 

ο. Στις Ε.Δ.Ε. χρησιμοποιούνται ανάλογα όπου πα- 
ρίσταται ανάγκη τα αποδεικτικά μέσα της Ποινικής Δι¬ 
κονομίας. Επιτρέπεται η κατά παραγγελία λήψη κατα- 
θέσεόκν ή η ενέργεια άλλης' ανακριτικής πρά. ς από άλλο 
αξιωματικό ανώτερο, όμως, ή αρχαιότερο απ. τον αξιω- 
ματικό σε βάρος του οποίου γίνεται η Ε.Δ.Ε. 

4. Η παράσταση ή συμπαράσταση συνηγό;. ■ ι>, κατά 
την ενέργεια της Ε.Δ.Ε., απαγορεύεται. 

5. Η ανάκριση είναι μυστική και δεν δύναται α επε¬ 
κταθεί στην έρευνα και άλλων πειθαρχικών παραπ ηυάτων 
του αυτού ή άλλου αστυνομικού, για τα οποία πο /.ύπτουν 
στ.ιχεία στην πορεία της ανάκρισης, χωρίς άλ' η ειδική 
διαταγή αυτού που διέταξε την ενεργούμενη Ε.Δ. , εκτός 
αν κατά την αρχική διαταγή για την ενέργεια τη Ε.Δ.Ε., 
παρασχέθηκε τέτοια εξουσιοδότηση. 

6. Όταν διατάσσεται νέα Ε.Δ.Ε., αυτή ανατίθεται σε 
αξιωματικό ανώτερο από εκείνον που ενήργησε την πρώτη. 
Η συμπλήριοση της Ε.Δ.Ε., δύναται να ανατίθεται στον 
αξιωματικό που την ενήργησε ή σε άλλον ανώτερο ή αρχαιό¬ 
τερο αξιωματικό. 

7. Ο. αστυνομικός που 'προτείνεται ως μάρτυρας και 
νοσηλεύεται σε Νοσοκομείο ή κρατείται σε φυλακή, δύ- 
ναται να εξετασθεί στον τόπο που νοσηλεύεται ή κρατείται 
με μετάβαση επί τόπου του αξιωματικού που ενεργεί τη 
εξέταση ή κατά παραγγελία αυτού από άλλο αξιωματικό, 
ανώτερο ή αρχαιότερο από τον αξιωματικό σε βάρος του 
οποίου γίνεται η Ε.Δ.Ε., διαφορετικά καλείται για' εξέ¬ 
ταση μετά την έξοδό του από το Νοσοκομείο ή φυλακή. 
Το ίδιο ισχύει και για την εξέταση του κατηγορουμένου 
αστυνομικού. 

8. Αστυνομικός ο οποίος διανύει αναρρωτική άδεια, 
υποχρεούται, όταν καλείται, να παρουσιάζεται προς εξέ¬ 
ταση, είτε ως μάρτυρας, είτε · ως κατηγορούμενος. 

9. Η κλήση σε απολογία περιλαμβάνει όλα τα στοιχεία 
που αναφέρονται στο άρθρο 15 του παρόντος και επί πλέον : 

α) Στο προοίμιο αυτής μνημονεύεται το γεγονός ότι 
ενεργείται Ε.Δ.Ε., καθώς και ο αριθμός της διαταγής 
βάσει της οποίας διενεργείται αυτή και 


β) Στο τέλος αυτής καλείται ο υπό κατηγορία να λάβει 
γνώση των εγγράφουν της Ε.Δ.Ε. και να ασκήσει τα δι- 
καιώματα που παρέχονται σ’ αυτόν από τις οικείες διατάξεις. 

10. Αυτός που διενεργεί την Ε.Δ.Ε. δύναται, αν το 
κρίνει αναγκαίο, να διατάσσει κάθε κατώτερό του, που 
έχει οποιαδήποτε ανάμιξη στην υπόθεση που ερευνά, να 
υποβάλει σ’ αυτόν σχετική έγγραφη αναφορά. 

Άρθρο 26. 

Προφορικές Διοικητικές εξετάσεις (Π.Δ.Ε.). 

1. Οι προφορικές διοικητικές εξετάσεις ενεργούνται : 

α) Για τη βεβαίωση πειθαρχικών παραπτωμάτων τα 
οποία, τιμωρούνται με κατώτερες πειθαρχικές ποινές. . 

β) Για την'εξακρίβωση ελαφρών τραυματισμών αστυ¬ 
νομικών και της σχέσης αυτών προς την υπηρεσία. 

γ) Για την. εξακρίβωση περιστατικών που ενδιαφέρουν 
την Υπηρεσία. 

2. Αρμόδιοι να διατάσσουν τη διενέργεια Π.Δ.Ε., είναι 
εκείνοι που είναι αρμόδιοι να διατάσσουν και τη διενέργεια 
Ε.Δ.Ε., σύμφωνα με τις ισχύουσες διατάξεις. Ενεργούνται 
δε από αξιωματικούς της Ελληνικής Αστυνομίας,, ανώ¬ 
τερους, ή αρχαιότερους από εκείνους που αφορά η εξετα¬ 
ζόμενη υπόθεση. 

3.. Στην Π.Δ.Ε. η εξέταση του καταγγέλλοντα, των 
μαρτύρων καμτων κατηγορουμένων γίνεται προφορικά. 
Γενικά' έκθεση δεν συντάσσεται κατά τη χρήση οποιου- 
δήποτε αποδεικτικού μέσου. 

4. Για την κλήση σε> απολογία του αστυνομικού εφαρμό¬ 
ζονται αναλόγως οι διατάξεις των άρθρων 15 και 25 παρ. 9α 
του παρόντος. 

5. Οι διατάξεις του άρθρου 25 παράγ. 4, 5, 6, .7, 8, 
έχουν ανάλογη εφαρμογή και στις Π.Δ.Ε.,, 

6. Η διάταξη της παραγράφου 10 του άρθρου 25 του 
παρόντος εφαρμόζεται και στις Π.Δ.Ε. 

Άρθρο 27. 

Πόρισμα Διοικητικών εξετάσεων - Λοιπά έγγραφα. 

■ 1. Οι αξιωματικοί που ενεργούν διοικητικές εξετάσεις 
συντάσσουν, μετά το πέρας αυτών, πόρισμα. Σ’ αυτό 
διατυπώνονται με σαφήνεια τα στοιχεία που προέκυψαν 
από την εξέταση, διακρίνονται δε από τα εξής μέρη 
Προοίμιο, ιστορικό, αιτιόλογικό, συμπέρασμα και προτάσεις. 

2. Προοίμιο : Σ’ αυτό αναγράφεται ο τύπος του εγγρά¬ 
φου (Έκθεση πορίσματος Ε.Δ.Ε. ή Π.Δ.Ε.), ο τόπος 
και η χρονολογία σύνταξης αυτών, ο βαθμός, το ονοματε¬ 
πώνυμο και η ιδιότητα αυτού που το συντάσσει, η διαταγή 
με την οποία διατάχθηκε η εξέταση και οι διατάξεις με βάση 
τις οποίες ενεργείται αυτή. 

3. Ιστορικό : Περιλαμβάνει, την αιτία που έδωσε την 
αφορμή προς ενέργεια της εξέτασης και την περιληπτική 
περιγραφή της υπόθεσης." 

4. Αιτιολογικό : Περιλαμβάνει, τις ενέργειες στις οποίες 
προέβη αυτός που ενήργησε την'εξέταση, το αποδεικτικό 
υλικό που προέκυψε από την εξέταση, καθώς και την εκ¬ 
τίμηση αυτού, από αυτόν που ενεργεί τη διοικητική εξέ¬ 
ταση. 

5. Συμπέρασμα : Περιλαμβάνει το συμπέρασμα στο ο¬ 
ποίο καταλήγει αυτός που ενήργησε την εξέταση με λεπτο¬ 
μερή καθορισμό των στοιχείων που συνιστούν το πειθαρ¬ 
χικό παράπτωμα.· 

6. Προτάσεις : Σ’ αυτό "αναγράφεται η τελική γνώμη 
του αξιωματικού που ενήργησε τη διοικητική εξέταση για 
το είδος της ποινής που πρέπει να επιβληθεί στον κατηγο¬ 
ρούμενο αστυνομικό, την τυχόν απαλλαγή του,*»τον κατα¬ 
λογισμό η μη απωλειών υλικών , δημοσίου, την ευθύνη ή 
μη αστυνομικών σε περίπτωση τραυματισμού τους και 
λοιπά. 

7: Στο κάτω μέρος του πορίσματος τίθεται η υπογραφή 
του συντάκτη. 

8. Στο πόρισμα, αν δεν ορίζεται διαφορετικά από τις 
κείμενες διατάξεις, διατυπώνουν αιτιολογημένα τη γνώμη 
τους όλοι οι ιεραρχικά προϊστάμενοι αυτού, που αφορά η 
υπόθεση, μέχρι τον αρμόδιο να αποφασίσει. 

9. Η δικογραφία της υπόθεσης απαρτίζεται από : το 
πόρισμα, τον πίνακα εγγράφων και τα έγγραφα της διοι¬ 
κητικής εξέτασης. 

Ο πίνακας εγγράφων που περιέχονται στη διοικητική 
εξέταση περιλαμβάνει τις εξής στήλες : α/α, αριθμός και 
ημερομηνία εγγράφου, είδος εγγράφου και σελίδα. 

Η καταχώριση των εγγράφων στον πίνακα, ο οποίος 
συντάσσεται σε'τετρασέλιδο φύλλο-χάρτη, γίνεται.-με την 
εξής σειρά : Με αύξοντα αριθμό 1 καταχωρίζεται η δια¬ 
ταγή με την οποία διατάσσεται η ενέργεια της Ε,Δ.Ε. Με 
αριθμούς Ια, 1β, 1γ και λοιπά καταχωρίζονται όλα τα 
υπηρεσιακά και μη έγγραφα που επισυνάπτονται στη δια¬ 
ταγή. 

Με αριθμό 2 καταχωρίζεται η έκθεση πορίσματος. Με 
αριθμούς 3 και επόμενους καταχωρίζονται τα λοιπά έγ¬ 
γραφα. .... 

Ο αύξων αριθμός εγγράφων του πίνακα τίθεται και 
στην άνω δεξιά γωνία των αντιστοίχων εγγράφων. 

Το περιεχόμενο της δικογραφίας ταξιθετείται κατά τη 
σειρά καταχώρισης εγγράφων στον πίνακα περιεχομένων. 
Όλα τα έγγραφα, ακόμη και αυτά που επισυνάπτονται 
στη διαταγή διενέργειας' της εξέτασης, αριθμούνται σε 
συνεχή αρίθμηση κατά σελίδες, με γραφίδα χρώματος ε¬ 
ρυθρού. Ο αριθμός τίθεται στη μέση της σελίδας. Στη 
συνέχεια η αρίθμηση αυτή μεταφέρεται και καταχωρίζεται 
στην τελευταία στήλη του πίνακα. 

Πίνακας περιεχομένων συντάσσεται μόνο στις Ε.Δ.Ε. 

10. Οι δικογραφίες που σχηματίζονται υποβάλλονται 
στους αρμόδιους να αποφασίσουν ως ακολούθως : 

α) Των Ε.Δ.Ε. που αναφέρονται στο άρθρο 25 παρ. Ια 
του παρόντος σ’ αυτούς που ορίζουν οί σχετικές διατάξεις. 

β) Των υπολοίπων Ε.Δ.Ε. στον Αρχηγό Αστυνομίας, ο 
οποίος αποφασίζει σχετικά ή αναθέτει σε Προϊστάμενο 
Κλάδου την κρίση της σχετικής υπόθεσης. 

γ) Των Π.Δ.Ε. σ’ αυτούς που. διέταξαν τη διενέργειά 
τους. 

Άρθρο 28. 

Πειθαρχικό δίκαιο κοινοτικών φυλάκων. 

!. Οι διατάξεις του παρόντος εφαρμόζονται και στους 
κοινοτικούς φύλακες. 

2. Όπου στα άρθρα του παρόντος αναφέρεται. ο όρος 
αστυνομικός, εφόσον με αυτά ρυθμίζονται θέματα, που 
σχετίζονται με την επιβολή κατώτερων πειθαρχικών ποι¬ 
νών ή τη διενέργεια διοικητικών εξετάσεων, περιλαμβά¬ 
νονται και οι κοινοτικοί φύλακες. 

Άρθρο 29. 

Πειθαρχικό δίκαιο πολιτικού προσωπικού. 

Το πειθαρχικό δίκαιο του πολιτικού προσοιπικού της 
Γενικής Γραμματείας Δημόσιας Τάξης του Υπουργείου 


Εσωτερικών και Δημόσιας Τάξης διέπεται από τις ισνύ- 
ουσες για τους δημόσιους υπαλλήλους σχετικές διατάξεις 
του Υπαλληλικού Κώδικα. 

Άρθρο 30. 

Πειθαρχικό δίκαιο πυροσβεστικού προσωπικού. 

Ιο. πειθαρχικό δίκαιο του πυροσβεστικού προσιυπικού 
διέπεται ' από τις ισχύουσες για το Πυροσβεστικό Σώμα 
σχετικές διατάξεις. . 

Άρθρο 3:1. 

Τελικές διατάξεις. 

Οι πειθαρχικές ποινές και. οι αιτιολογίες τους αποτελούν 
υπηρεσιακό απόρρητο και δεν επιτρέπεται να-λάβουν γνώση 
τρίτοι, εκτός των περιπτώσεων που προβλέπει ειδικά ο 
νόμος. 

Άρθρο 32. 

Μεταβατικές διατάξεις. 

Πειθαρχικά παραπτώματα, που διαπράχθηκαν πριν από 
την ισχύ του παρόντος, διέπονται από τις διατάξεις, που 
ίσχυαν κατά τον χρόνο που διαπράχθηκαν. 

Άρθρο' 33. 

Ρύθμιση λεπτομερειών. 

Λεπτομέρειες και θέματα δευτερεύουσας φύσης, που 
προκύπτουν κατά την εφαρμογή του παρόντος Διατάγματος, 
ρυθμίζονται με διαταγές του Αρχηγού της Ελληνικής Α¬ 
στυνομίας. . 

Άρθρο 34. 

Καταργούμενες διατάξεις. 

Από την έναρξη ισχύος του παρόντος διατάγματος κα- 
ταργούνται : 

1. Οι διατάξεις του Π.Δ. 42/1984 (ΦΕΚ 13 Α) «Κύ¬ 
ρωση του Κανονισμού πειθαρχίας στη Χωροφυλακή». 

2. Τα άρθρα 98 έως 121 του Β.Δ. της 25/10-4/11/1958 
(ΦΕΚ 187 Α) «Περί Κανονισμού του Αστυνομικού Σώ¬ 
ματος» και 

3. Κάθε άλλη διάταξη που αντίκειται στις διατάξεις του 
παρόντος. 

. Άρθρο 35. 

Έναρξη ισχύος. 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Αναπληρωτή Υπουργό Εσωτερικούν και Δημόσιας 
Τάξης αναθέτουμε τη δημοσίευση και εκτέλεση του παρόν¬ 
τος διατάγματος. 

Αθήνα, 3 Μαρτίου 1986 

